CELEX: 62007CJ0069
Nuqqas ta’ Stat li jwettaq obbligu
Direttiva 2003/35/KE
Ambjent
Parteċipazzjoni pubblika fit-tfassil ta’ ċerti pjani u programmi
Nuqqas ta’ traspożizzjoni fit-terminu previst

Nuqqas ta’ Stat li jwettaq obbligu - Nuqqas milli jimplementa, fit-terminu previst, id-dispożizzjonijiet neċessarji sabiex
jikkonforma ruħu mad-Direttiva 2003/35/KE tal-Parlament Ewropew u tal-Kunsill, tas-26 ta’ Mejju 2003, li tipprovdi għall-parteċipazzjoni
pubblika rigward it-tfassil ta’ ċerti pjani u programmi li għandhom x’jaqsmu ma’ l-ambjent, u li temenda d-Direttivi tal-Kunsill
85/337/KEE u 96/61/KE rigward il-parteċipazzjoni pubblika u l-aċċess għall-ġustizzja (ĠU L 156, p. 17)
Dispożittiv
1)     Peress li ma implementatx il-liġijiet, ir-regolamenti u d-dispożizzjonijiet amministrattivi neċessarji sabiex tikkonforma
ruħha mad-Direttiva 2003/35/KE tal-Parlament u tal-Kunsill, tas-26 ta’ Mejju 2003, li tipprovdi għall-parteċipazzjoni pubblika
rigward it-tfassil ta’ ċerti pjani u programmi li għandhom x’jaqsmu ma’ l-ambjent, u li temenda d-Direttivi tal-Kunsill 85/337/KEE
u 96/61/KE rigward il-parteċipazzjoni pubblika u l-aċċess għall-ġustizzja, ir-Repubblika Taljana naqset milli twettaq l-obbligi
tagħha taħt l-Artikolu 6 ta’ din id-direttiva.
2)     Ir-Repubblika Taljana hija kkundannata għall-ispejjeż.